19/04/2012 | Administración LocalMunicipal
Ares
Aprobación definitiva da nodificación puntual das Normas subsidiarias de planeamento municipal de Ares (A Coruña) “Adecuación ao proxecto redactado pola Dirección General de Costas Recuperación bordo litoral praia Chanteiro”Aprobación definitiva da nodificación puntual das Normas subsidiarias de planeamento municipal de Ares (A Coruña) “Adecuación ao proxecto redactado pola Dirección General de Costas Recuperación bordo litoral praia Chanteiro”

Aprobada por Orde do Conselleiro de Medio Ambiente, Territorio e Infraestructuras de data 24 de xaneiro do 2012 a aprobación definitiva da Modificación Puntual das Normas Subsidiarias de Planeamento Municipal de Ares (A Coruña) para adecuación ao proxecto que o Ministerio de Medio Ambiente - Dirección General de Costas a través da Demarcación de Costas de Galicia redactou para a Recuperación do Bordo Litoral da Praia de Chanteiro, de conformidade co disposto no artigo 92 da Lei 9/2002 e 70 da Lei 7/1985, do 2 de abril, reguladora das Bases de Réxime Local, procédeses á publicación da normativa e a ordenanza da modificación aprobada definitivamente: A Modificación Puntual das Normas Subsidiarias de Planeamento Municipal de Ares ten por obxecto a súa adecuación ao proxecto que o Ministerio de Medio Ambiente - Dirección General de Costas a través da Demarcación de Costas de Galicia redactou para a Recuperación do Bordo Litoral da Praia de Chanteiro. As Normas Subsidiarias de Planeamento Municipal de Ares foron aprobadas con carácter definitivo o 4 de decembro de 1978 e estiveron vixentes ata 1999, ano de aprobación definitiva do Plan Xeral. O Plan Xeral de Ordenación Municipal foi aprobado definitivamente en sesión plenaria celebrada o 26 de marzo de 1999 (DOG nº 66 de 8 de abril de 1999) e anulado por sentenza do Tribunal Supremo de data 14 de novembro de 2007. Dende ese momento recuperan a vixencia as Normas Subsidiarias de 1978. En 2008 o Ministerio de Medio Ambiente - Dirección General de Costas a través da Demarcación de Costas de Galicia redactou en fase de Estudo Previo, un proxecto para a Recuperación do Bordo Litoral da Praia de Chanteiro. A modificación puntual xurde da necesidade de adaptar o planeamento vixente a este proxecto. Esta modificación puntual, fundaméntase en razóns de interese público, xa que á parte de adecuarse ao proxecto do Ministerio de Medio Ambiente, a actuación prevista para a enseada de Chanteiro está encamiñada á mellora da articulación do espazo público e da accesibilidade á costa, así como á eliminación de usos non desexables, conseguindo unha mellora substancial da ordenación deste treito do bordo litoral. A Modificación Puntual tramitarase conforme ao establecido no artigo 94 da Lei 9/2002 de Ordenación Urbanística e Protección do Medio Rural de Galicia, coas modificacións derivadas da Lei 15/2004. A modificación puntual non altera a clasificación do solo rústico no que se localiza o ámbito, nin afecta a terreos cualificados como zonas verdes ou espazos libres públicos. A Modificación Puntual abrangue os ámbitos nos que o estudo para a recuperación do bordo litoral redactado pola Dirección General de Costas, pretende a localización de zonas estanciais, aparcamentos e sendas peonís, na franxa costeira da enseada de Chanteiro, dende o extremo sur da praia de Chanteiro, bordeando a enseada ata a praia pequena. Inclúe ademais o espazo previsto para a apertura de novos viais que ofrezan unha alternativa de acceso a propiedades privadas sen ocupar a zona de Servidume de Tránsito. Trátase dun espazo actualmente desordenado e nun estado de degradación, onde se localizan un bar e as instalacións auxiliares dunha zona de acampamento, así como algún peche de parcelas privadas que fan difícil o acceso público á praia e á costa e que se verán afectados pola actuación. O resto de zonas incluídas na modificación puntual, son pequenos ámbitos de parcelas privadas localizados na zona de servidume de protección que serán destinados a zonas estanciais e paseos peonís. No extremo sur da praia e ao norte da mesma existen dous pequenos regatos que desembocan na enseada pero que na actualidade están canalizados. A Modificación Puntual das Normas Subsidiarias de Planeamento incorpora as solucións adoptadas no proxecto do Ministerio de Medio Ambiente que se desenvolven nas seguintes liñas de actuación: Recuperación da Servidume de Tránsito do Dominio Público Marítimo Terrestre, mediante a demolición das edificacións e construcións que imposibilitan na actualidade o paso, así como a creación de itinerarios peonís ou a reurbanización dos existentes. Mellora da accesibilidade mediante o reacondicionamento de accesos, a formalización dun aparcamento de vehículos fóra do Dominio Público e a creación dunha rampa de servizo á praia. Tratamento do bordo litoral dotándoo adecuadamente para o seu uso público, creando zonas estanciais e miradores, así como instalacións de salvamento, aseos e servizo de praias. Producirase ao mesmo tempo o acondicionamento e rexeneración ambiental das superficies destinadas a zona verde e de estancia. Restauración ambiental, realizando podas de saneamento dos arbustos e árbores a manter, plantando especies autóctonas no aparcamento, zonas de estancia e paseo de bordo. Prevese así mesmo a apertura da canle dos dous regatos que desembocan na enseada. A tal efecto, a modificación puntual: · Incorpora ao planeamento os ámbitos para a execución do proxecto do Ministerio. · Cualifica como espazos libres, zonas verdes e sistema viario as zonas que o proxecto do Ministerio destina para tal fin. A modificación puntual non afecta a aspectos normativos das Normas Subsidiarias de Planeamento Municipal. A modificación puntual non afecta aos planos de Ordenación das Normas Subsidiarias de Planeamento Municipal toda vez que estas carecen do nivel propositivo e regulamentario a escala do conxunto do termo municipal. De acordo coa lexislación urbanística e ambiental vixente, redáctase un documento de inicio do trámite de avaliación ambiental estratéxica, onde se conclúe que de acordo cos criterios de ordenación establecidos con anterioridade, sustentados na recuperación dos valores ambientais, na mellora da accesibilidade e das condicións da urbanización e na integración territorial do proxecto, estímase que os previsibles efectos ambientais xerados pola Modificación Puntual non son significativos, todo o contrario, representan unha oportunidade de mellorar as condicións ambientais e de ordenación do bordo costeiro da enseada de Chanteiro. A Coruña, xullo de 2011” Contra esta Orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdicción contencioso-administrativa. En Ares a 10 de abril do 2012 O Alcalde-Presidente Asdo.- Julio Ignacio Iglesias Redondo